विवरणपत्रमा क्रेडिट रेटिङ पनि उल्लेख गर्नुपर्ने बोर्डले निर्देशन दिएको छ । बोर्डले यी कुराहरू विवरणपत्रको मुखपृष्ठमा स्पष्ट देखिने गरी बक्समा प्रस्तुत गर्न निर्देशन दिएको हो । संगठित संस्थाको पछिल्लो लेखापरीक्षण भएको वित्तीय विवरणबमोजिम प्रतिसेयर खुद सम्पत्ति प्रतिसेयर अंकित मूल्यभन्दा कम भएका र सबैभन्दा न्यून रेटिङ प्राप्त गरेका वित्तीय अवस्था सन्तोषजनक नरहेका मुख्यतः जलविद्युत् कम्पनीहरूले धितोपत्रको सार्वजनिक निष्कासन गर्दा सो कुरा प्रस्ट्याउनुपर्नेछ । यसले सार्वजनिक निष्कासन प्रक्रियालाई थप व्यवस्थित तथा पारदर्शी बनाउन सहयोग पुग्ने बोर्डको भनाइ छ ।
